Lys- og kabelvirksomheden Roblon A/S i Frederikshavn sætter fuld fart på selskabets egen udvikling af det energibesparende diodelys i divisionen »Lighting«.

Det skriver Børsen mandag. Ifølge adm. direktør Flemming Bertelsen skal Roblonl være bredere inden for lysprodukterne. Derfor sættes kræfterne nu ind på diodelyset. Roblon beskæftiger 155 medarbejdere og havde i 2006/2007 en omsætning på 234 mio. kr. samt et resultat før skat på 32,3 mio. kr.